Richard Schrock
Richard Royce Schrock (sündinud 4. jaanuaril 1945 Berne'is Indianas) on Ameerika Ühendriikide keemik, Nobeli auhinna laureaat. 2005. aastal sai ta koos Robert Grubbsi ja Yves Chauviniga Nobeli keemiaauhinna metateesimeetodi väljaarendamise eest orgaanilises sünteesis. Schrock lõpetas 1967. aastal California Ülikooli Riverside'is ja sai 1971. aastal doktorikraadi Harvardi Ülikoolist. 1975. aastal asus ta tööle Massachusettsi Tehnoloogiainstituuti, 1980. aastal sai ta sealsamas professoriks.